เคยมีใครบอกคุณไหมว่า "ยืนตัวตรงตรง!"
หรือตำหนิคุณเวลาคุณนั่งตัวงอ ตอนทานอาหารเย็นในครอบครัว
คำพูดอย่างนั้นอาจจะน่ารำคาญ แต่พวกเขาไม่ผิดนะ
ท่าทางของคุณ วิธีที่คุณจัดท่าทาง ร่างกายเวลาคุณนั่งหรือยืน
เป็นพื้นฐานของทุกการเคลื่อนไหว ของร่างกายคุณ
และสามารถบอกได้ว่าร่างกายของคุณ ปรับตัวเข้ากับแรงเครียดได้ดีเพียงใด
แรงเครียดนี้อาจจะเป็นพวก การยกของ
หรือนั่งท่าประหลาด
และที่สำคัญ ที่เราเจอตลอดวัน ทุกๆวัน คือแรงโน้มถ่วง
ถ้าท่าทางของคุณไม่เหมาะสม
กล้ามเนื้อของคุณต้องทำงานหนักขึ้น เพื่อให้ร่างกายคุณตั้งตรงและได้สมดุล
กล้ามเนื้อบางมัดจะตึงและไม่ยืดหยุ่น
บางมัดจะทำงานน้อยลง
เมื่อเวลาผ่านไป การปรับตัวที่ผิดปกตินี้
จะทำให้ความสามารถของร่างกายคุณ ในการจัดการกับแรงเหล่านี้แย่ลง
ท่าทางที่ไม่ดีจะทำให้เกิดการบาดเจ็บ ของเอ็นและข้อมากขึ้น
เพิ่มโอกาสที่จะเกิดอุบัติเหตุ
และทำให้อวัยวะบางอย่าง เช่น ปอด มีประสิทธิภาพลดลง
นักวิจัยพบความเชื่อมโยงของ ท่าทางไม่ดีกับกระดูกสันหลังคด
ปวดศีรษะจากความเครียด
และปวดหลัง
แม้ว่ามันจะไม่ใช่สาเหตุเดียว ของโรคเหล่านี้
ท่าทางยังมีอิทธิพลต่อสภาวะทางอารมณ์ของคุณ
และความไวต่อความเจ็บปวดของคุณ
ดังนั้นจึงมีเหตุผลมากมาย ในการมุ่งที่จะมีท่าทางที่ดี
แต่ทุกวันนี้มันยากขึ้นเรื่อยๆ
การนั่งท่าแปลกแปลกนานๆ จะส่งเสริมให้ท่าทางไม่ดี
เช่นเดียวกับ การใช้คอมพิวเตอร์ และอุปกรณ์มือถือ
ที่ทำให้คุณมองลงด้านล่าง
การศึกษาจำนวนมากชี้ว่า โดยเฉลี่ยแล้ว ท่าทางของเราแย่ลง
แล้วท่าทางที่ดีเป็นยังไงล่ะ
ถ้าดูที่กระดูกสันหลัง จากข้างหน้าไปข้างหลัง
กระดูกสันหลังทั้งหมด 33 ชิ้น ควรเรียงซ้อนกันเป็นเส้นตรง
มองจากด้านข้าง กระดูกสันหลัง ควรมีความโค้ง 3 แห่ง
ที่คอ ที่ไหล่ และที่หลังส่วนล่าง
คุณไม่ได้เกิดมาพร้อมกับ กระดูกสันหลังรูปตัวเอส
กระดูกสันหลังของทารก มีความโค้งที่เดียวเหมือนตัว "ซี"
ความโค้งตำแหน่งอื่นมักจะพัฒนาขึ้น เมื่ออายุ 12 ถึง 18 เดือน
เมื่อกล้ามเนื้อแข็งแรงขึ้น
ความโค้งนี้ช่วยให้เรายืนตัวตรง และลดความเครียดบางส่วนของกล้ามเนื้อ
จากกิจกรรมอย่างการเดินและการกระโดด
ถ้ามันเรียงตัวกันอย่างเหมาะสม
เมื่อคุณยืนตรง
คุณควรจะสามารถลากเส้นตรง
จากจุดบริเวณด้านหน้าไหล่ของคุณ
ไปด้านหลังของสะโพก
ไปด้านหน้าของหัวเข่า
จนถึงสองสามนิ้วหน้าข้อเท้า
นี่่ทำให้จุดศุนย์ถ่วงของคุณอยู่ เหนือฐานรับน้ำหนักตัวของคุณพอดี
ซึ่งทำให้คุณเคลื่อนไหวอย่างมีประสิทธิภาพ
โดยเกิดการตึงและการล้า ของกล้ามเนื้อน้อยที่สุด
ถ้าคุณนั่ง คอของคุณควรตั้งตรง
ไม่โน้มไปข้างหน้า
ไหล่ของคุณควรผ่อนคลาย แขนอยู่ใกล้ลำตัว
เข่าของคุณควรเป็นมุมฉาก เท้าราบกับพื้น
แต่ถ้าท่าทางของคุณ ไม่ได้ยอดเยี่ยมอย่างนั้นล่ะ
ลองจัดสภาพแวดล้อมของคุณใหม่
ปรับจอคอมพิวเตอร์ให้อยู่ ต่ำกว่าระดับสายตาเล็กน้อย
ให้แน่ใจว่าทุกส่วนของร่างกายของคุณ
เช่น ข้อศอก ข้อมือ มีที่ประคอง
ใช้อุปกรณ์ที่ถูกหลักการยศาสตร์ช่วย
ลองนอนตะแคงโดยหนุนคอไว้
และวางหมอนระหว่างขาของคุณ
ใส่รองเท้าส้นเตี้ย ที่ประคองอุ้งเท้าได้ดี
และใช้หูฟังในการโทรศัพท์
แต่แค่มีท่าทางที่ดีก็ยังไม่พอนะ
การให้กล้ามเนื้อและข้อ เคลื่อนไหวอยู่เสมอนั้นสำคัญมาก
อันที่จริง การอยู่นิ่งๆ เป็นเวลานาน ในท่าทางที่ดี
อาจจะแย่ยิ่งกว่าการเคลื่อนไหวอย่างสม่ำเสมอ ด้วยท่าทางไม่ดีเสียอีก
เมื่อคุณเคลื่อนไหว เคลื่อนไหวอย่างฉลาด
จะยกอะไรก็ยกให้ชิดกับตัว
เป้หลังควรจะอยู่ติดกับหลัง โดยหลังของคุณรับน้ำหนักเท่ากันทั้งสองด้าน
ถ้าคุณนั่งนานๆ ลุกขึ้นและเดินไปมาบ้าง
และออกกำลังกายด้วยนะ
การใช้กล้ามเนื้อของคุณจะทำให้มันแข็งแรง พอที่จะประคองตัวคุณอย่างมีประสิทธิภาพ
นอกเหนือจากประโยชน์ต่อข้อ กระดูก สมอง และหัวใจของคุณ
และถ้าคุณกังวลจริงๆ ละก็ ปรึกษานักกายภาพบำบัด
ใช่แล้ว คุณควรจะยืนตัวตรงจริงๆ